เราชอบมากินข้าวที่ร้านโอโตยะ สาขาที่ไปบ่อยก็จะเป็นที่เดอะมอล์บางแคเพราะใกล้บ้านเรา แต่ที่สาขานี้ร้านจะค่อนข้างเล็กนิดนึง  

ที่บ้านเราชอบสั่งอาหารเป็นเซ็ทเพราะเติมข้าวฟรีไม่อั้น (สายกินอย่างเรานี่ชอบมาก) ข้าวที่นี่จะมี 2 แบบ คือข้าวญี่ปุ่น กับข้าวธัญพืช  ส่วนตัวเราชอบกินข้าวธัญพืชนะ นุ่มหนึบ มีประโยชน์อร่อยด้วย ยิ่งซดซุปกิมจิเต้าหู้สดนี่นะมันฟินอย่าบอกใครเลยแหละ เราคิดว่าสั่งเป็นเซ็ทคุ้มกว่าจานเดี่ยวนะ เพราะในเซ็ทจะมีพวกซุปมิโสะและไข่ตุ๋นมาให้ด้วย

อีกเมนูที่เราสั่งตลอดเลยก็คือคัตสึโทจิ แต่จริง ๆ อาหารที่นี่ก็อร่อยหลายอย่างนะ ยกเว้นพวกที่มีโสมอะเราว่าไม่ผ่านอย่างแรง หรืออาจจะเป็นเพราะเราไม่ชอบกลิ่นโสมเป็นการส่วนตัวก็เป็นได้  555

เราชอบชาเขียวเย็นที่นี่นะ มีเอกลักษณ์เฉพาะตัวเลยเพราะเค้าใส่ข้าวคั่วด้วย มันจะมีกลิ่นหอมของชาเขียว ผสมกับกลิ่นหอมของข้าว